มติเอกฉันท์! สภาสหรัฐโหวตร่างกฎหมายหนุนม็อบประชาธิปไตยฮ่องกง
มติเอกฉันท์! สภาสหรัฐโหวตร่างกฎหมายหนุนม็อบประชาธิปไตยฮ่องกง
มติเอกฉันท์! สภาสหรัฐโหวตร่างกฎหมายหนุนม็อบประชาธิปไตยฮ่องกง
20 พ.ย. 2562

ผู้สื่อข่าวรายงานว่า วานนี้(19 พ.ย.2562) รัฐสภาสหรัฐมีการโหวตอย่างเป็นเอกฉันท์ให้การสนับสนุนกลุ่มผู้ประท้วงเรียกร้องประชาธิปไตยในฮ่องกงด้วยการผ่านร่างกฎหมาย โดยจะกำหนดให้มีการทบทวนเป็นรายปีว่าฮ่องกงได้รับอำนาจในการปกครองตนเองเพียงพอจากจีนหรือไม่ในการพิจารณาให้สิทธิพิเศษทางการค้ากับฮ่องกง  เนื่องจากการค้าระหว่างฮ่องกงกับสหรัฐฯนั้นแตกต่างจากการค้าของสหรัฐฯกับจีน
 
ทั้งนี้ การสนับสนุนกลุ่มผู้ประท้วงฮ่องกง อาจทำให้การเจรจาการค้าระหว่างสหรัฐฯ-จีน มีปัญหาได้ อย่างไรก็ตามกฎหมายนี้ยังต้องได้รับการอนุมัติจากนายโดนัลด์ ทรัมป์ ประธานาธิบดี
 
สำหรับ สถานการณ์การชุมนุมของกลุ่มผู้ประท้วงเรียกร้องประชาธิปไตยในฮ่องกงยังคงตึงเครียด โดยเกิดการเผชิญหน้าและปะทะกับตำรวจปราบจลาจลติดต่อกันหลายวันที่ผ่านมา ซึ่งผู้ประท้วงยังคงยืนยันที่จะไม่ยุติการเคลื่อนไหว
 